pythainlp/thai_wikipedia_clean_20230101 huggingface dataset:
เพราะถูกทักว่า เกิดวันศุกร์ ไม่ถูกโฉลกกับ ร.เรือ หลายตัว ส่วนนามสกุล เปลี่ยนให้ความหมายดีขึ้นเป็น ครบุรีธีรโชติ แปลว่า เมืองแห่งความรุ่งเรืองของนักปราชญ์
มีช่วงหนึ่งดำเนินกิจการร้านอาหาร แต่เลิกกิจการไปเมื่อมีงานอัลบั้มต่อเนื่อง
ก่อนผลิตอัลบั้ม "แทนความคิดถึง" และก่อนผลิตอัลบั้ม "แทนความผูกพัน 20 ปี หัวแก้วหัวแหวน"
เขาได้พักผ่อนยาว ใช้เวลากับครอบครัว และใช้โอกาสนี้ปลูกบ้านใหม่ ที่อยู่กับแม่และน้อง โดยดูแลการก่อสร้างทั้งหมดเอง
ผลงานต่อมา.
นอกจากอัลบั้มที่นำเพลงเก่ามาร้องใหม่แล้ว อัลบั้มของตนเอง ที่ประกอบด้วยเพลงแต่งใหม่ ซึ่งนับเป็นชุดที่ 4 ก็ได้รับความนิยมเช่นกัน
ในปี พ.ศ. 2546 ผลิตอัลบั้ม "ก๊อต จักรพรรณ์ 4 'เจริญ เจริญ" ที่กลับมาเป็นแนวลูกทุ่งแล้ว และผลิตแต่ผลงานแนวเพลงลูกทุ่งเรื่อยมา
ออกจากแกรมมี่โกลด์.
ตลอดระยะเวลาที่ผ่านมาที่อยู่กับแกรมมี่โกลด์ ก๊อทมีอัลบั้มชุดแรก-ชุดที่ 9 หัวแก้วหัวแหวน ปี พ.ศ. 2538 - 2540 และอัลบั้มชุดแรก รักคุณยิ่งกว่าใคร ปี พ.ศ. 2540 ถึง ชุดที่ 7 เพชรตัดเพชร ปี พ.ศ. 2554 อัลบั้ม 20 ปีแทนความผูกพัน หัวแก้วหัวแหวน ชุด 9/1 และ 9/2 อัลบั้มกับอีก 1 อัลบั้มที่ไม่ได้วางขายคืออัลบั้มชุดที่ 8 เอ้อละเหย (ต้นฉบับ เพลงประกอบละคร เพลงรักข้ามภพ)
ในวันที่ 25 พฤศจิกายน พ.ศ. 2565 ก๊อท จักรพันธ์ได้ประกาศว่าได้หมดสัญญากับแกรมมี่โกลด์ เป็นที่เรียบร้อย และเขาตัดสินใจไม่ต่อสัญญา กลายเป็นศิลปินอิสระเต็มตัว ผลงานสุดท้ายที่เขาทำร่วมกับแกรมมี่โกลด์ คือ นิวคันทรี โดยการนำศิลปินรุ่นใหม่จากรายการลูกทุ่งไอดอล (ซึ่งก๊อทเคยเป็นพิธีกรในซีซั่นที่ 2 และ 3) จำนวน 6 คนมาทำเพลงในรูปแบบวง ซึ่งก๊อทเป็นผู้ควบคุมการผลิตทั้งหมด และผลงานนี้เองที่ทำให้ก๊อทมีปัญหากับแกรมมี่โกลด์ในการร่วมงาน จนในที่สุด ก๊อทก็ได้ประกาศผ่านอินสตาแกรม ขอยุติการร่วมงานทั้งหมดกับจีเอ็มเอ็ม แกรมมี่ เมื่อวันที่ 8 ธันวาคม
ช่วยรับที
"ช่วยรับที" เป็นเพลงจากอัลบั้มและซิงเกิลแรกของ ธงไชย แมคอินไตย์ ในอัลบั้ม "ซิมพลีย์ เบิร์ด" ประพันธ์เนื้อร้องโดย เพียงออ (นิติพงษ์ ห่อนาค) แต่งทำนองและเรียบเรียงโดย สุวัชชัย สุทธิรัตน์ ออกจำหน่ายในวันที่ 4 พฤศจิกายน พ.ศ. 2550 และมิวสิกวิดีโอเพลงนี้มี จรินทร์พร จุนเกียรติ กับ อัครณัฐ อริยฤทธิ์วิกุล ร่วมแสดงและมี อภินันท์ ธีระนันทกุล กับนิรมล กิจภิญโญชัย พากย์เสียงในมิวสิกวิดีโออีกด้วย
เพลง ช่วยรับที ได้อันดับสูงสุด 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2550 และได้อันดับสูงสุด 1 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ชาร์ตท็อป 20 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โรเบิร์ต แมคนามาร่า
เรสเซิลเมเนีย XXV
เรสเซิลเมเนีย XXVI
เรสเซิลมาเนียครั้งที่ XXIV
เรสเซิลมาเนีย ครั้งที่ 24
เรสเซิลมาเนีย XXIV
เอเชียน่า
พีล
ดอน จิโอวานนี
ดอน จิโอแวนนี
ISAL
เซาท์แอฟริกันแอร์เวส์
เซาท์แอฟริกันแอร์เวย์  เป็นสายการบินประจำชาติของประเทศแอฟริกาใต้ โดยมีฐานบินอยู่ที่โจฮันเนสเบิร์กและเคปทาวน์ เซาท์แอฟริกันให้บริการเที่ยวบินสู่ 13 จุดหมายปลายทางด้วยเครื่องบินประจำการ 9 ลำ
เซาท์แอฟริกันแอร์เวย์เป็นหนึ่งในสมาชิกของเครือข่ายพันธมิตรสายการบินสตาร์อัลไลแอนซ์
เซาท์แอฟริกันแอร์เวย์ได้ถูกก่อตั้งขึ้นในวันที่ 1 กุมภาพันธ์ ค.ศ. 1934 หลังจากรัฐบาลแอฟริกาใต้ได้เข้าควบคุมกิจการของยูเนี่ยนแอร์เวย์ สายการบินได้รับการดูแลและควบคุมโดยการบริหารการรถไฟและท่าเรือของแอฟริกาใต้ ในช่วงปีค.ศ. 1985-1990 ประเทศแอฟริกาใต้ได้มีการคว่ำบาตรต่อต้านการแบ่งแยกสีผิว ทำให้สายการบินต้องหยุดพักการบิน ต่อมาในปีค.ศ. 1997 SAA ได้เปลี่ยนชื่อ, โลโก้, ลวดลายเครื่องบิน และการจองตั๋วออนไลน์ ในปีค.ศ. 2006 SAA ได้แยกกิจการออกจาก Transnet ซึ่งเป็นบริษัทแม่ เพื่อดำเนินการเป็นสายการบินอิสระ และยังคงเป็นหนึ่งในรัฐวิสาหกิจที่ใหญ่ที่สุดของแอฟริกาใต้
สำนักงานใหญ่ของเซาท์แอฟริกันแอร์เวย์มีสำนักงานใหญ่ที่แอร์เวย์พาร์ค ใกล้กับท่าอากาศยานนานาชาติโออาร์ แทมโบ
เซาท์แอฟริกันแอร์เวย์ได้มีหุ้นส่วนอยู่ในบริษัทต่อไปนี้:
ณ เดือนพฤศจิกายน ค.ศ.2022 เซาท์แอฟริกันแอร์เวย์ให้บริการเที่ยวบินไปยังจุดหมายปลายทางต่างๆ ดังต่อไปนี้:
เซาท์แอฟริกันแอร์เวย์ได้มีข้อตกลงการบินโดยใช้รหัสเที่ยวบินร่วมกับสายการบินดังต่อไปนี้:
เซาท์แอฟริกัแอร์เวย์ได้ทำข้อตกลงกับสายการบินดังต่อไปนี้:
วอยเอจเจอร์เป็นโปรแกรมสะสมไมล์ของเซาท์แอฟริกันแอร์เวย์ โปรแกรมวอยเอจเจอร์ประกอบด้วยห้าระดับ ได้แก่ บลู, ซิลเวอร์, โกลด์, แพลทินัม และไลฟ์ไทม์แพลตตินัม สมาชิกจะต้องบินในเที่ยวบินที่เลือกเพื่อจัดสรร "ไมล์สะสมตามระดับสมาชิก" สิ่งนี้แตกต่างจาก "ฐานไมล์" ซึ่งสมาชิกสามารถใช้เพื่อรับรางวัลเท่านั้น
SAA ให้บริการห้องรับรองในประเทศและต่างประเทศทั่วโลกที่สามารถเข้าถึงได้ผ่านบัตรโดยสารที่นั่งชั้นธุรกิจและชั้นหนึ่ง, บัตรดิสคัฟเวอรีแบงก์ ระดับแพลทินัมขึ้นไป และลูกค้าบัตรอินเวสเทค แบลค์การ์ด
สุรางคณา สุนทรพนาเวช
สตรีภูเก็ต
ระบบจัดการเนื้อหาเว็บไซต์
พลิกก์
พลิกก์ (Pligg) เป็นซอฟต์แวร์โอเพนซอร์สในลักษณะของระบบจัดการเนื้อหาเว็บไซต์ โดยทำงานด้วย PHP และ MySQL โดยตัวซอฟต์แวร์จะจัดการเนื้อหาของระบบให้มีการโหวตข่าว เป็นข่าวน่าสนใจในลักษณะเดียวกับเว็บไซต์ดิกก์
พลิกก์ CMS เป็นซอฟต์แวร์ที่ใช้สำหรับงานด้าน เครือข่ายสังคมออนไลน์ (social networking) เพื่อให้คนที่มาลงทะเบียนเป็นสมาชิกเว็บไซต์ สามารถส่งเนื้อหาเข้ามายังเว็บ และติดต่อกับเพื่อนคนอื่นๆ ได้. ซึ่งซอฟต์แวร์นี้สามารถนำไปสร้างเป็นเว็บไซต์ที่เอาไว้เก็บเรื่องราวบนเว็บ อื่นๆ ที่น่าสนใจ และให้เพื่อนสมาชิกโหวตให้คะแนนกันได้
ปัจจุบันซอฟต์แวร์อยู่ในรุ่น 1.0.x
ลิขสิทธิ์ของซอฟต์แวร์เป็นลักษณะของAffero General Public License. สามารถอ่านรายละเอียดของลิขสิทธิ์ได้ที่: http://www.affero.org/oagpl.html
กลุ่มแนวร่วมประชาชนพิทักษ์ประชาธิปไตย
มุญาฮิดีนประชาชนอิหร่าน
หน่วยงานทางทหารของขบวนการคือกองทัพปลดปล่อยแห่งชาติอิหร่าน รัฐบาลอิหร่านกล่าวหาว่าขบวนการนี้เป็นผู้เสแสร้ง เป็นกลุ่มแรกที่ออกมาเปิดโปงกิจกรรมทางนิวเคลียร์ของอิหร่านเมื่อ พ.ศ. 2545 จนกลายเป็นความกังวลใจระดับโลกในปัจจุบัน สหรัฐอเมริกา แคนาดา สหภาพยุโรป และญี่ปุ่นเคยจัดให้ขบวนการมุญาฮิดีนประชาชนอิหร่านเป็นองค์กรก่อการร้าย ปัจจุบันขบวนการนี้ถูกจัดเป็นองค์กรก่อการร้ายในอิหร่านและอิรัก
ชื่ออื่น ๆ ขององค์กรนี้คือ Mojahedin-e-Khalq Organization (MEK) กองทัพปลดปล่อยแห่งชาติอิหร่าน Monafiqeen-e-Khalq (MKO) และอาจจะเป็นองค์กรเดียวกับ สภาแห่งชาติเพื่อการป้องกันอิหร่าน
ขบวนการประชาชนมุญาฮิดีนอิหร่านก่อตั้งโดยนักศึกษาที่เป็นชนชั้นกลางในมหาวิทยาลัยเตหะรานคือ โมฮัมหมัด ฮานิฟเนญาด ไซเอ็ด โมเซ็น และอาลี-อัสฆาร์ บาดิซาเดคัน เมื่อ พ.ศ. 2508 ขบวนการประชาชนมุญาฮิดีนอิหร่านต่อต้านการปกครองของพระเจ้าชาห์ โมฮัมหมัด เรซา ปาห์ลาวี โดยกล่าวหาว่าพระองค์คอรัปชั่นและกดขี่ ในช่วง 5 ปีแรก กลุ่มเน้นงานทางด้านอุดมการณ์ที่มีทั้งปรัชญาอิสลามและลัทธิมากซ์ ตำรวจลับของพระเจ้าชาห์เคยจับกุมผู้นำทั้งหมดและผู้เข้าร่วม 90% ผู้นำคนหนึ่งถูกประหารชีวิต คนอื่น ๆ ถูกคุมขังอยู่หลายปี กลุ่มสุดท้ายรวมทั้ง มัสซูด รายาวีถูกปล่อยตัวก่อนโคไมนีกลับมายังเตหะรานเมื่อเดือนมกราคม พ.ศ. 2522 ขบวนการประชาชนมุญาฮิดีนอิหร่านต่อต้านตะวันตกก่อนการปฏิวัติอิสลาม หลังจากนั้นได้หันมาตั้งกองกำลังต่อต้านรัฐบาลอิงศาสนาทั้งในอิหร่านและต่างประเทศ
ก่อนและหลังการปฏิวัติอิหร่าน พ.ศ. 2522.
แนวคิดของขบวนการประชาชนมุญาฮิดีนอิหร่านต้องการให้มีการเลือกตั้งและการออกเสียงของสาธารณชน พวกเขากล่าวว่าโลกของพระเจ้าและอิสลามจะมีความหมายน้อยถ้าขาดเสรีภาพและการยอมรับการออกเสียงรายบุคคล เขากล่าวว่าในอัลกุรอ่านระบุว่ามนุษย์ต่างจากสัตว์เพราะมีเสรีภาพ ซึ่งมีลักษณะผสมระหว่างลัทธิมากซ์และอิสลาม อิสลามมีแนวคิดแบ่งแยกเรื่องทางโลกและทางศาสนา ในยุคปัจจุบันภายใต้การนำของ มาเรียม รายาวี องค์กรได้พัฒนาหลักการทางด้านสิทธิสตรีมากขึ้น ผู้หญิงได้รับตำแหน่งที่สำคัญมากขึ้น รายาวีเชื่อมั่นว่าผู้หญิงควรมีสิทธิเท่าเทียมกับผู้ชาย
เพื่อรวบรวมการต่อต้านรัฐบาลอิหร่านอย่างมีประสิทธิภาพ PMOI จัดตั้งองค์กรที่เรียกว่าสภาแห่งชาติเพื่อการป้องกันอิหร่าน (NCRI) ซึ่งกล่าวอ้างว่าในช่วง 25 ปีมานี้ มีสมาชิกสภาพลัดถิ่นถึง 540 คน โดยมาจากการเลือกตั้งอย่างเสรี มีความเท่าเทียมกันทางเพศ ทางเชื้อชาติและศาสนา องค์กรนี้สนับสนุนระบบเศรษฐกิจแบบตลาดเสรีและสันติภาพในตะวันออกกลาง หน่วยสืบราชการลับของสหรัฐกล่าวว่าสภาแห่งชาติเพื่อการป้องกันอิหร่านนี้ไม่ใช่องค์กรอิสระแต่เป็นหน่วยงานหนึ่งของขบวนการประชาชนมุญาฮิดีนอิหร่านและอาจเป็นองค์กรแม่ขององค์กรอื่น ๆ เช่น พรรคประชาธิปไตยเคอร์ดิสถานแห่งอิหร่าน
แรงกดดันภายใต้รัฐบาลอิสลาม.
หลังจากที่มีบทบาทสำคัญในการปฏิวัติอิหร่าน พ.ศ. 2522 ในการปลุกระดมคนงาน นักศึกษา และกองทัพรุ่นหนุ่ม PMOI กลายเป็นองค์กรที่อยู่ตรงข้ามกับรัฐบาล รัฐบาลของโคไมนีพยายามควบคุมและจับกุมสมาชิกของกลุ่ม คาดว่ามีสมาชิก PMOI ราว 100 คนถูกฆ่าระหว่าง พ.ศ. 2522–2524 และมีผู้ถูกจับกุมราว 3,000 คน กลุ่ม MKO โจมตีรัฐบาลที่สำคัญสองครั้งคือเมื่อ 28 มิถุนายน พ.ศ. 2524 โจมตีที่ทำการพรรคสาธารณรัฐอิสลาม มีผู้เสียชีวิตราว 70 คน อีก 2 เดือนต่อมา กลุ่ม MKO วางระเบิดทำเนียบรัฐบาล สังหารนายกรัฐมนตรี โมฮัมหมัด ยาวาด บาโฮนาร์
กลุ่ม PMOI ย้ายฐานที่ตั้งไปอยู่ฝรั่งเศสจนถึง พ.ศ. 2529 ซึ่งเป็นปีที่มีปัญหาระหว่างปารีสและเตหะราน รวมทั้งฝรั่งเศสเข้าไปเกี่ยวข้องกับวิกฤติการณ์ในเลบานอน PMOI จึงย้ายฐานที่มั่นไปอยู่ที่อิรัก โดยได้รับการสนับสนุนจากซัดดัม ฮุสเซน นักโทษการเมืองในสังกัด MEK และอื่น ๆ ถูกสังหารมากกว่า 30,000 คน ในช่วง พ.ศ. 2531
ความเกี่ยวข้องกับฝรั่งเศส.
ใน พ.ศ. 2529 หลังจากนายกรัฐมนตรี ฌาก ชีรักทำข้อตกลงกับเตหะราน เกี่ยวกับการปล่อยตัวประกันชาวฝรั่งเศสที่ถูกฮิซบุลลอหฺจับตัวไปในเลบานอน PMOI ถูกบีบให้ออกจากฝรั่งเศสไปอยู่ที่อิรักแทน
ความเกี่ยวข้องกับอิรักในสมัยซัดดัม ฮุสเซน.
MKO ได้ย้ายฐานที่มั่นมายังอิรัก ตามหลักฐานของสหรัฐอเมริกา MKO ได้รับการสนับสนุนทางทหารทั้งหมดและความช่วยเหลือทางการเงินส่วนใหญ่จากอิรัก จนถึง พ.ศ. 2546 ในช่วงใกล้สิ้นสุดสงครามอิรัก-อิหร่านระหว่าง พ.ศ. 2523–2531 MKO ได้รับอาวุธจากแบกแดดเพื่อไปสู้รบกับอิหร่าน ทำให้ MKO ตัดสินใจย้ายฐานที่มั่นมาอยู่ในอิรักและสูญเสียผู้สนับสนุนส่วนใหญ่ในอิหร่าน อย่างไรก็ตาม MKO ประกาศว่าพวกเขาเป็นอิสระจากอิรัก เพียงแต่เลือกยืนอยู่ข้างอิรักในสงครามอิรัก-อิหร่านเท่านั้น
ตามเอกสารของสหรัฐ PMOI ยังช่วยเหลือกลุ่มพิทักษ์สาธารณรัฐของอิรักในการกดดันและต่อต้านการลุกฮือของชาวเคิร์ดและชาวชีอะห์หลังสงครามอ่าวเปอร์เซีย พ.ศ. 2534 นอกจากนั้น MKO ยังเกี่ยวข้องกับกับการลอบสังหารตัวแทนทางทหารและการเมืองของสาธารณรัฐอิสลาม เช่น การลอบสังหารนายพล อาลี ไซยาด ชิราฮี เมื่อ 10 เมษายน พ.ศ. 2542
หลังการรุกรานอิรัก พ.ศ. 2546.
หลังการรุกรานอิรัก ค่ายของ MEK ถูกระเบิดเพราะเป็นพันธมิตรของซัดดัม ฮุสเซน ในวันที่ 15 เมษายน ผู้นำ MEK ไปเจรจาสงบศึกกับรัฐบาลผสม สหรัฐรายงานว่าจับนักรบของ MEK ได้ 6,000 คนและยึดอาวุธได้มากกว่า 2,000 ชิ้น นักรบของ MEK เป็นบุคคลที่ต้องคุ้มครองตามข้อตกลงเจนีวา ได้จัดให้พักอยู่ต่างหากในค่ายผู้อพยพและควบคุมโดยทหารบัลแกเรีย
ในเดือนมิถุนายน พ.ศ. 2546 ตำรวจฝรั่งเศสได้จับกุมสมาชิก PMOI ซึ่งต้องสงสัยว่าจะมาตั้งฐานปฏิบัติการในฝรั่งเศสได้
ใช้การรณรงค์ต่อต้านรัฐบาลอิหร่านไปทั่วโลกและใช้วิธีก่อการร้าย มีการสังหารพลเรือนและทหารสหรัฐในกรุงเตหะราน สนับสนุนการบุกยึดสถานทูตสหรัฐเมื่อ พ.ศ. 2522 และลอบวางระเบิดสำนักงานใหญ่ของพรรคสาธารณรัฐอิสลามอิหร่านเมื่อ พ.ศ. 2524 ทำให้มีผู้เสียชีวิต 70 คน ต่อมาใน พ.ศ. 2534 กลุ่มนี้ได้ร่วมมือกับรัฐบาลอิรักในการปราบปรามกลุ่มมุสลิมนิกายชีอะหฺและชาวเคิร์ด พ.ศ. 2535 ได้เข้าทำลายสถานทูตอิหร่านพร้อมกัน 13 ประเทศ และในระหว่าง พ.ศ. 2543–2544 ได้โจมตีหน่วยงานของรัฐบาลอิหร่านตามแนวพรมแดนอิหร่าน–อิรัก
มีนักรบประมาณ 1,000 คน กระจายอยู่ในอิรัก โดยได้รับการสนับสนุนจากอิรักและชาวอิหร่านในต่างแดน ขบวนการประชาชนมุญาฮิดีนอิหร่านกล่าวอ้างว่ามีทหาร 30,000–50,000 คน ที่เป็นกองกำลังติดอาวุธ มีฐานที่มั่นในอิรัก ส่วนสมาชิกทั่วไปคาดว่ามีประมาณ 15,000–20,000 คน
กองกำลังเพื่อการปลดปล่อยแห่งชาติอิหร่าน
ศุภชัย สารคาม
ศุภชัย สารคาม ชาวกรุงเทพมหานคร เป็นนักมวยไทยและมวยสากลชื่อดังในช่วงก่อน พ.ศ. 2500
ศุภชัยเกิดที่ย่านสะพานแดง บางซื่อ เริ่มหัดมวยเมื่อเรียนที่โรงเรียนช่างฝีมือทหารอากาศขณะอายุเพียง 15 ปี ฝึกมวยครั้งแรกกับบัญญัติ อำพันแสง ซึ่งเป็นนักมวยเก่าในชื่อ จะเด็ด เลือดชนบท เคยขึ้นชกมวยนักเรียนของกรมพลศึกษาแต่ไม่สำเร็จ
ศุภชัยยังคงมุมานะฝึกซ้อมมวยไทยต่อไป จนกระทั่งครูคำรณ สุขสมานเลือกให้ขึ้นชกมวยไทยเป็นตัวแทนในชื่อ ทวนทอง ผดุงไทย ผลปรากฏว่าเป็นฝ่ายชนะคะแนน ศิวิลัย ศิษย์สิงห์ ได้ค่าตัวถึง 300 บาท จากนั้นศุภชัยจึงไปซ้อมมวยอยู่ที่ค่ายวีระชัย-สารคาม และตระเวนชกมวยตามต่างจังหวัด ชกชนะหลายครั้งจนได้มาชกมวยสากลที่เวทีราชดำเนิน เสมอกับอุภัย ชินกร อุภัยข้องใจขอแก้มืออีกครั้ง คราวนี้ศุภชัยเป็นฝ่ายชนะน็อคในยกที่ 2 ศุภชัยขึ้นชกมวยสากลต่อมาอีกหลายครั้ง จนแพ้ฟาล์ว กวงย้ง สิงหพัลลภด้วยข้อหาชกต่ำกว่าเข็มขัด จึงหันกลับมาชกมวยไทยอีกครั้ง
การกลับมาชกมวยไทยครั้งนี้ ศุภชัยได้ครองเสื้อสามารถรุ่น 12 ทหารหน้า โดยในรอบชิงชนะเลิศ ชนะคะแนน ลิขิต วิถีชัย จากนั้นเข้าชกมวยรอบรุ่น 6 เสื้อสามารถและคว้าแชมป์มาครองได้อีก ได้ชกกับนักมวยดังสมัยนั้นหลยคน เช่น ผล พระประแดง สดใส นฤภัย
ศุภชัยกลับมาชกมวยสากลอีกและแสดงฝีมือได้โดดเด่นเมื่อชนะคะแนน มาซาอิ อากิยาม่า นักมวยญี่ปุ่นที่เคยมาชิงแชมป์ OPBF กับจำเริญ ทรงกิตรัตน์มาแล้ว จึงถูกประกบคู่ให้ชกกับอุสมาน ศรแดง เมื่อ 16 สิงหาคม พ.ศ. 2496 ปรากฏว่าศุภชัยเป็นฝ่ายชนะน็อคในยกที่ 4 จากนั้นศุภชัยชกแพ้คะแนน สตาร์ โกนี่ แชมป์เวลเตอร์เวทฟิลิปปินส์ จึงขึ้นชกกับอุสมานอีกครั้ง คราวนี้ศุภชัยเป็นฝ่ายแพ้คะแนน จึงท้าอุสมานชกในแบบมวยไทย ซึ่งศุภชัยเป็นฝ่ายชนะคะแนน
ต่อมาศุภชัยได้ชิงแชมป์เวทีราชดำเนินรุ่นเวลเตอร์เวทเมื่อ 1 กรกฎาคม พ.ศ. 2497 ชนะคะแนน สามารถ ศรแดง ได้แชมป์มาครอง แต่ปรากฏว่าหลังจากนั้น ศุภชัยหาคู่ชกในแบบมวยสากลไม่ได้ จึงหันกลับไปชกมวยไทย จนได้แชมป์มวยไทยรุ่นเฟเธอร์เวท ชนะคะแนน ชาญณรงค์ ลูกสุรินทร์ จากนั้นสละแชมป์มาชกมวยสากลอีก ได้แชมป์เวทีราชดำเนินรุ่นเฟเธอร์เวทเมื่อ 17 ตุลาคม พ.ศ. 2497 ชนะคะแนน ดำรงค์เดช สมานฉันท์
หลังจากนั้นไม่นาน ศุภชัยย้ายไปอยู่ค่ายกิ่งเพชรของนิยม ทองชิต นิยมพยายามให้ศุภชัยลดน้ำหนักลงมาชกในรุ่นแบนตัมเวทแต่ศุภชัยทำน้ำหนักไม่ได้ ขึ้นชกในพิกัด 122 ปอนด์ ก็เป็นฝ่ายแพ้ ต่อมาชกกู้ชื่อชนะสมเกียรติ เกียรติเมืองยม ทางเวทีราชดำเนินจึงจัดให้ชกกับ ชิเกจิ คาเนโกะ แชมป์ OPBF เมื่อ 14 ตุลาคม พ.ศ. 2499 ปรากฏว่าศุภชัยสู้ไม่ได้ เป็นฝ่ายแพ้น็อคในยกที่ 5 ครั้งต่อมา ชกป้องกันแชมป์เวทีราชดำเนินก็แพ้คะแนน สาริกา ยนตรกิจ เสียแชมป์ไปอีก
หลังจากเสียแชมป์ไปแล้ว ศุภชัยพยายามขึ้นชกกู้ชื่ออีกครั้ง ชนะคะแนน สมเกียรติ เกียรติเมืองยมได้อีก แต่หลังจากนั้น ศุภชัยแพ้ติดๆกันอีกหลายครั้ง เช่น แพ้น็อค บิลลี่ วอล์คเกอร์ ยก 5 แพ้คะแนน อิศรศักดิ์ พันท้ายนรสิงห์ จนครั้งสุดท้าย ชกกับสุรศักดิ์ บาร์โบส ศุภชัยทำคะแนนนำไปก่อนถึงสามยก พอขึ้นยกที่ 4 กลับเป็นฝ่ายชกพลาดจนมือหักจึงต้องยอมแพ้ จากนั้นศุภชัยจึงแขวนนวม เลิกชกทั้งมวยไทยและมวยสากล แต่ยังคงเป็นเทรนเนอร์ฝึกนักมวยรุ่นใหม่ๆ เช่น เบิกฤกษ์ ชาติวันชัย เป็นต้น
ศุภชัย มหาสารคาม
แนวร่วมปลดปล่อยปาเลสไตน์
แนวร่วมปลดปล่อยปาเลสไตน์ (; جبهة التحرير الفلسطينية) เป็นกลุ่มย่อยขององค์การปลดปล่อยปาเลสไตน์ที่สนับสนุนนายยัสเซอร์ อาราฟัต และเป็นกลุ่มที่แยกตัวออกมาจากกองบัญชาการใหญ่แนวร่วมประชาชนเพื่อการปลดปล่อยปาเลสไตน์ และต่อมาก็แยกตัวออกมาเป็นกลุ่มย่อยที่สนับสนุนองค์การปลดปล่อยปาเลสไตน์ ผู้นำกลุ่มคือมูฮัมหมัด อับบาส หรือ อาบู อับบาส ซึ่งเคยเป็นสมาชิกองค์กรปลดปล่อยปาเลสไตน์มาก่อนและลาออกเมื่อ พ.ศ. 2534
กลุ่มนี้เน้นการต่อต้านอิสราเอล โดยเคยอ้างความรับผิดชอบในการโจมตีเรือของสหรัฐอเมริกาเมื่อ พ.ศ. 2528 และการโจมตีเรือลาดตระเวน Achille Lauro เมื่อ พ.ศ. 2533 ไม่ทราบขุมกำลังที่แน่นอน เดิมมีฐานที่มั่นอยู่ในตูนีเซีย เมื่อถูกโจมตีจึงย้ายไปอยู่อิรัก เคยถูกกล่าวหาว่าได้รับการสนับสนุนจากซัดดัม ฮุสเซน ได้รับการสนับสนุนจากอิหร่านและลิเบีย
กองบัญชาการใหญ่แนวร่วมประชาชนเพื่อการปลดปล่อยปาเลสไตน์
กองบัญชาการใหญ่แนวร่วมประชาชนเพื่อการปลดปล่อยปาเลสไตน์  เป็นกลุ่มที่แยกตัวออกมาจากแนวร่วมประชาชนเพื่อการปลดปล่อยปาเลสไตน์ เมื่อ พ.ศ. 2511 เป็นกลุ่มที่ต่อต้านยัสเซอร์ อาราฟัต ผู้นำองค์การปลดปล่อยปาเลสไตน์ ผู้นำของกลุ่มนี้คือ อะหฺหมัด ญาบริล ชาวซีเรีย
ปฏิบัติการของกลุ่มเน้นการโจมตีตามแนวชายแดนอิสราเอล โดยใช้ปฏิบัติการแบบกองโจร เคลื่อนไหวทางตอนใต้ของเลบานอน ฉนวนกาซาและเวสต์แบงก์ คาดว่ามีสมาชิกประมาณ 700 คน ฐานที่มั่นอยู่ในซีเรียและเบานอน ได้รับความช่วยเหลือจากซีเรียและอิหร่าน
อัสบัต อัลอันซาร์
อัสบัต อัลอันซาร์ (Asbat an-Ansarr หรือ Osbat al-Ansar) เป็นกลุ่มของมุสลิมปาเลสไตน์นิกายซุนนีหัวรุนแรง ฐานที่มั่นอยู่ในเลบานอน มีความร่วมมือกับกลุ่มอัลกออิดะฮ์ จุดหมายขององค์กรคือล้มล้างรัฐบาลเลบานอนและทำลายแนวคิดที่ต่อต้านอิสลาม กลุ่มนี้เริ่มเปิดการโจมตีในเลบานอนตั้งแต่ พ.ศ. 2533 ประสบความสำเร็จทั้งการลอบสังหารผู้นำทางศาสนาและการลอบวางระเบิดสถานบันเทิง มีส่วนร่วมในการสู้รบทางภาคเหนือของเลบานอนเมื่อเดือนธันวาคม พ.ศ. 2542 และการวางระเบิดสถานทูตรัสเซียในเลบานอนเมื่อ พ.ศ. 2543
คาดว่ากลุ่มนี้มีนักรบราว 300 คน ฐานที่มั่นอยู่ในค่ายผู้อพยพปาเลสไตน์ทางตอนใต้ของเลบานอน ได้รับความช่วยเหลือจากกลุ่มอัลกออิดะฮ์ และเครือข่ายมุสลิมซุนนีระหว่างประเทศที่นิยมความรุนแรง
กลุ่มภาษาเคลต์ภาคพื้นยุโรป
กลุ่มภาษาเคลต์ภาคพื้นยุโรป  เป็นชื่อในยุคใหม่ของกลุ่มภาษาเคลต์ที่ตายไปแล้วและเคยใช้พูดในบริเวณภาคพื้นยุโรป (ตรงข้ามกับกลุ่มภาษาเคลต์หมู่เกาะที่มีจุดกำเนิดในอังกฤษและไอร์แลนด์) กลุ่มภาษานี้ใช้พูดโดยกลุ่มชนที่ชาวโรมันและกรีกเรียกว่าเกลตอย เคลต์ กอลและกาลาแต ภาษาเหล่านี้ใช้พูดตั้งแต่คาบสมุทรไอบีเรียไปจนถึงคาบสมุทรบอลข่านและเอเชียน้อย ภาษาเหล่านี้ถูกแทนที่ด้วยกลุ่มภาษาเยอรมันและกลุ่มภาษาอิตาลี ในยุคก่อนโรมัน ชาวเคลต์มีภาษาพูดและสำเนียงต่างๆมากกว่า 12 ภาษา ซึ่งแบ่งได้เป็น
นอกจากนั้นมีอีกสองภาษาที่จัดอยู่ในกลุ่มนี้คือ
การใช้ชื่อนี้.
กลุ่มภาษาเคลต์ภาคพื้นยุโรปเป็นศัพท์ใหม่ที่ใช้เพื่อแยกต่างหากจากกลุ่มภาษาเคลต์หมู่เกาะ แต่ไม่มีหลักฐานว่าเป็นกลุ่มของภาษาที่มีความคล้ายคลึงกัน กลุ่มภาษานี้แบ่งได้เป็นสองกลุ่มย่อยคือกลุ่มจี ได้แก่ภาษาเซลติเบเรียนที่ได้รับอิทธิพลจากภาษาฝรั่งเศสและภาษาสเปนมาก กับภาษาที่เหลือที่จัดเป็นกลุ่มพี
ภาษาบรีตอน.
แม้ว่าภาษาบรีตอนใช้พูดในภาคพื้นยุโรปเช่นกันแต่ไม่จัดอยู่ในกลุ่มภาษาเคลต์ภาคพื้นยุโรป ภาษาบรีตอนใกล้เคียงกับภาษาเวลส์และภาษาคอร์นนิช แม้จะมีผู้เสนอว่ามีส่วนที่เป็นอิทธิพลจากภาษากอลในสำเนียงวานเนเทียส (Galliou and Jone, 1991)
แนวร่วมประชาชนเพื่อการปลดปล่อยโอมาน
แนวร่วมประชาชนเพื่อการปลดปล่อยโอมาน (; - al-Jabha al-Sha'abiya li-Tahrīr 'Uman, PFLO) เป็นองค์กรนิยมลัทธิมาร์กและชาตินิยมอาหรับในโอมาน กลุ่มนี้ได้ต่อต้านสุลต่านในการปฏิวัติโดฟาร์จนกระทั่งการปฏิวัติสิ้นสุดเมื่อ พ.ศ. 2519
ผู้นำรุ่นเก่าของแนวร่วมมาจากแนวร่วมปลดปล่อยโดฟาร์ ซึ่งมีฐานที่มั่นในโดฟาร์ จังหวัดทางใต้ของโอมาน ก่อตั้งเมื่อ พ.ศ. 2505 โดยเป็นสาขาท้องถิ่นของขบวนการชาตินิยมอาหรับ เริ่มการต่อสู้ทางทหารในเดือนมิถุนายน พ.ศ. 2508
การก่อตั้งแนวร่วม.
ในเดือนกันยายน พ.ศ. 2511 แนวร่วมปลดปล่อยโดฟาร์เปลี่ยนชื่อเป็นแนวร่วมประชาชนเพื่อการปลดปล่อยอ่าวอาระเบียที่ถูกยึดครอง สมาชิกส่วนใหญ่มาจากขบวนการชาตินิยมอาหรับที่เอียงซ้าย และได้รับอิทธิพลจากการปฏิวัติในเยเมนใต้ ในเดือนมิถุนายน พ.ศ. 2513 มีการก่อตั้งแนวร่วมประชาธิปไตยแห่งชาติเพื่อการปลดปล่อยโอมานและอ่าวอาระเบียขึ้นทางเหนือของโอมาน และได้รวมเข้ากับแนวร่วมประชาชนเพื่อการปลดปล่อยอ่าวอาระเบียที่ถูกยึดครองเมื่อเดือนธันวาคม พ.ศ. 2514 องค์กรใหม่นี้มีชื่อว่าแนวร่วมประชาชนเพื่อการปลดปล่อยโอมานและอ่าวอาระเบีย กลุ่มนี้ได้แพร่หลายเข้าไปในสหรัฐอาหรับเอมิเรตส์เมื่อ พ.ศ. 2516
กลุ่มนี้เปลี่ยนมาใช้ชื่อปัจจุบันเมื่อ พ.ศ. 2517 ในขณะที่มีการตั้งแนวร่วมประชาชนเพื่อการปลดปล่อยบาห์เรนเป็นองค์กรต่างหาก องค์กรนี้เน้นการต่อสู้แบบใต้ดินและมีองค์กรระดับเยาวชนคือ องค์กรเยาวชนโอมาน
กบฏโดฟาร์.
หลังการก่อตั้ง แนวร่วมนี้มีส่วนเกี่ยวข้องในการปฏิวัติต่อต้านสุลต่าน การปฏิวัตินี้ประสบความสำเร็จในโดฟาร์ ซึ่งได้รับความช่วยเหลือทั้งทางทหารและการเงิน เนื่องจากถูกชาติตะวันตกปิดกั้น การก่อกบฏสิ้นสุดใน พ.ศ. 2519
ขบวนการหลัง พ.ศ. 2519.
ใน พ.ศ. 2535 กลุ่มนี้เปลี่ยนชื่อเป็นแนวร่วมประชาธิปไตยประชาชนโอมาน ซึ่งต่อสู้เพื่อประชาธิปไตยโดยสันติวิธี
ตระกูลภาษาคอเคซัสใต้
ชลลดา เมฆราตรี เป็นดาราภาพยนตร์ และพิธีกร เกิดวันพุธที่ 19 เมษายน พ.ศ. 2520 ที่โรงพยาบาลรามาธิบดี กรุงเทพฯ เป็นบุตรสาวคนโตของครอบครัวเมฆราตรี มีน้องชาย 1 คนชื่อพีรพล เมฆราตรี เกิดวันพฤหัสบดี ที่ 4 มิถุนายน ได้เป็นนางแบบชื่อดังเพราะมีส่วนสูงที่โดดเด่นถึง 175 ซม. เก๋จบจาก มหาวิทยาลัยกรุงเทพ หลังจากนั้นเก๋ได้เดินทางไปศึกษาต่อ มหาวิทยาลัย ใน ประเทศอังกฤษ
รางวัลที่เคยได้รับ :
Miss Fahsion Review 1995
สล็อต แมชีน
รถยนตร์
เครื่องแบบนักเรียนโรงเรียนรัฐบาลในประเทศไทย
โฟลต
โฟลต (float) อาจหมายถึง
วิชิตา
วิชิทอ
วิชิทอ  เป็นเมืองที่ใหญ่ที่สุดในรัฐแคนซัส มีอุตสาหกรรมที่สำคัญคือโรงงานผลิตเครื่องบิน วิชิทอตั้งอยู่ทางตอนใต้ของรัฐแคนซัส บริเวณแม่น้ำอาร์คันซอ ตามสัมมโนประชากรปี 2543 มีประชากร 344,284 คน
ถนนสายหลักที่ผ่านเมืองได้แก่ อินเตอร์สเตต 35 อินเตอร์สเตต 135 และ อินเตอร์สเตต 235
มหาวิทยาลัยในเมืองได้แก่ มหาวิทยาลัยวิชิทอสเตต
วิชิทา
พีท รอสส์
INSPIRE c/w GAME
บริการเครือข่ายสังคม
บริการเครือข่ายสังคม  เป็นรูปแบบของเว็บไซต์ ในการสร้างเครือข่ายสังคม สำหรับผู้ใช้งานในอินเทอร์เน็ต เขียนและอธิบายความสนใจ และกิจการที่ได้ทำ และเชื่อมโยงกับความสนใจและกิจกรรมของผู้อื่น ในบริการเครือข่ายสังคมมักจะประกอบไปด้วย การแช็ต ส่งข้อความ ส่งอีเมล วิดีโอ เพลง อัปโหลดรูป บล็อก
การทำงานคือ คอมพิวเตอร์เก็บข้อมูลพวกนี้ไว้ในรูปฐานข้อมูล sql ส่วน video หรือ รูปภาพ อาจเก็บเป็น ไฟล์ก็ได้
บริการเครือข่ายสังคมที่เป็นที่นิยมได้แก่ ไฮไฟฟ์ มายสเปซ เฟซบุ๊ก ออร์กัต มัลติพลาย โดยเว็บเหล่านี้มีผู้ใช้มากมาย เช่น เฟสบุ๊คเป็นเว็บไซต์ที่คนไทยใช้มากที่สุด ในขณะที่ออร์กัตเป็นที่นิยมมากที่สุดในประเทศอินเดีย
ปัจจุบัน บริการเครือข่ายสังคม มีผลประโยชน์คือหาเงินจากการโฆษณา การเล่นเกมโดยใช้บัตรเติมเงิน
ตามข้อมูลของคอมสกอร์ ถึงเดือนเมษายน 2563
ในแง่การใช้งาน.
ในปัจจุบันระบบการตั้งค่าความเป็นส่วนตัวค่อนข้างจะละเอียดมากขึ้น แต่ในมุมหนึ่งก็เป็นดาบสองคมเพราะว่าการตั้งค่าความเป็นส่วนตัวสูงก็มักจะมีผู้ไม่หวังดีแอบเอาข้อมูลปลอมหรือทำในทางไม่ดีกับบุคคลเหล่านั้นได้ โดยโซโช่วเนตเวอร์คตัวใหม่ๆมักจะมีระบบความเป็นส่วนตัวที่ละเอียดยิ่งขึ้น ปัญหาความเป็นส่วนตัวในหลายๆกรณีมักจะสื่อถึงจิตใจคนได้อย่างมากรวมถึงระบบโซเชียลเน็ตเวิร์คเว็บไซต์เก่าๆนั้นที่จะต้องมีระบบการเพิ่มรายชื่อเพื่อนกับการรับเพื่อน
สำหรับบางเว็บไซต์จะไม่มีการแจ้งเตือนเช่น วิกิพีเดีย มายสเปซ ซึ่งการแจ้งเตือนคือเมื่อมีผู้ใช้รายอื่นเคลื่อนไหวอะไรก็จะส่งข้อความมาถึงเรา
เว็บไซต์ส่วนใหญ่จะไม่มีการแจ้งเตือนเรื่องการลบเพื่อนออก
ในปัจจุบันนี้เว็บไซต์ส่วนใหญ่ยังไม่ค่อยจะมีระบบการคุ้มครองเด็กเท่าที่ควร เพราะยังเน้นต้องการโฆษณาเว็บไซต์ ซึ่งเป็นอันตรายอย่างมาก และรวมถึงทั้งแฟนเพจต่างๆของเฟดบุกที่ไม่คุ้มครองอาจจะนำพาสู่ความไม่ดีต่อเด็กเป็นได้
เครือข่ายสังคมย่อมมาพร้อมกับการก่อกวน เพราะเนื่องจากเกมส์ออนไลน์เริ่มมีมาก่อน และการก่อกวนนั้นจะก่อให้เกิดความโมโหการรำคาญเพียงเพื่อความสนุก เช่น การสร้างบัญชีผู้ใช้ปลอม การใส่ภาพที่ไม่เหมาะสม หรือการว่าร้าย เป็นต้น
เครือข่ายชุมชนออนไลน์
พ่อท่านเอ็น วัดเขาราหู
พระครูสุคนธวิศิษฏ์(หลวงพ่อเพริ้ม โกสิโย) หรือพ่อท่านเอ็น ที่ผู้คนที่เคารพศรัทธาต่อท่าน เอ่ยนามท่านว่า พ่อท่านเอ็น หรือ หลวงพ่อเอ็น กันจนติดปาก แต่เดิมพื้นเพท่านเป็นชาวอำเภอคีรีรัฐนิคม ท่านได้ถือกำเนิดขึ้น เมื่อวันที่ 6 เมษายน พ.ศ. 2474 ซึ่งตรงกับ วันจันทร์ แรม 4 ค่ำ เดือน 5 ปีมะแม นามเดิม เพริ้ม ทองสัมฤทธิ์ นามบิดา นายพัฒน์ ทองสัมฤทธิ์ มารดา นางพร้อม ทองสัมฤทธิ์ มีพี่น้องมั้งหมด 3 คน 1.พี่ชาย นายพริ้ง ทองสัมฤทธิ์ 2.พี่สาวชื่อ นางพร้อย ทองสัมฤทธิ์(ไชยกุก) และท่านเป็นคนสุดท้อง ภูมิลำเนา หมู่ที่ 3 ตำบลบ้านยาง อำเภอคีรีรัฐนิคม จังหวัดสุราษฎร์ธานี
ปัจจุบันท่านดำรงตำแหน่ง เจ้าอาวาสวัดสถิตคีรีรมย์ (วัดเขาราหู) ในสมณศักดิ์นามว่า พระครูสุคนธวิศิษฏ์ ทั้งยังเป็นพระธรรมทูต และครูปริยัติธรรม
การศึกษาในวัยเยาว์ท่านได้สำเร็จการศึกษาระดับ ชั้นประถมศึกษาปีที่ 4 จากโรงเรียน บ้านย่านยาว อำเภอคีรีรัฐนิคม จังหวัดสุราษฎร์ธานี เมื่อปี พ.ศ. 2484
ท่านได้บรรพชาเป็นสามเณร ณ วัดปราการ อำเภอคีรีรัฐนิคม จังหวัดสุราษฎร์ธานี เมื่อวันที่ 15 พฤษภาคม พ.ศ. 2493 ซึ่งตรงกับวันจันทร์ แรม 14 ค่ำ เดือน 6 ปีขาล โดยมีพระอุปัชฌาย์ คือ ท่านพระครูสถิตสันตคุณ ซึ่งขณะนั้นปกครองวัดสถิตคีรีรมย์ อยู่
ต่อมาท่านได้อุปสมบท ณ พัทธสีมา วัดฑีฆาราม อำเภอคีรีรัฐนิคม จังหวัดสุราษฎร์ธานี เมื่อวันที่ 9 พฤษภาคม พ.ศ. 2494 โดยมีพระอุปัชฌาย์คือ ท่านพระครูสถิตสันตคุณ วัดสถิตคีรีรมย์ ตำบลย่านยาว อำเภอคีรีรัฐนิคม มีพระกรรมวาจาจารย์คือ ท่านพระครูปราการสมานคุณ วัดปราการ ตำบลท่าขนอน อำเภอคีรีรัฐนิคม และมีพระอนุสาวนาจารย์คือ ท่านพระครูมนูญธรรมธาดา วัดถ้ำสิงขร ตำบลท่าขนอน อำเภอคีรีรัฐนิคม
หลังจากอุปสมบทแล้วท่านได้พากเพียรศึกษาหาความรู้ จนสามารถสอบได้ นักธรรมเอก ในปี พ.ศ. 2484 ณ สำนักเรียนวัดปราการ อำเภอคีรีรัฐนิคม จังหวัดสุราษฎร์ธานี
ในปี พ.ศ. 2498 ท่านได้รับสมณศักดิ์เป็นพระสมุห์เพริ้ม และในปี พ.ศ. 2508 ท่านได้รับความไว้วางใจ ให้ดำรงตำแหน่งรักษาการเจ้าอาวาส วัดสถิตคีรีรมย์ ต่อมาในปี พ.ศ. 2512 ท่านก็ได้รับแต่งตั้งให้เป็นเจ้าอาวาส วัดสถิตคีรีรมย์
ในปี พ.ศ. 2531 ท่าน ได้รับพระราชทานสมณศักดิ์เป็น พระครูสัญญาบัตรชั้นตรี ต่อมาในปี พ.ศ. 2539 ท่านก็ได้รับพระราชทานสมณศักดื์เป็นพระครูสัญญาบัตรชั้นโท
ในงานด้านการปกครอง ท่านได้ยึดถือกฎระเบียบในการปกครองวัด ตามหลักพระธรรมวินัย นอกจากนี้ท่านยังเป็นผู้ใฝ่
ศึกษาหาความรู้อยู่เสมอ โดยท่านได้เข้ารับการ ศึกษาพิเศษ เข้ารับการอบรมพระธรรมทูต พระธรรมถึก พระครูแผนใหม่ จนมีความชำนาญในการบรรยายธรรม ซึ่งได้รับนิมนต์เป็นผู้บรรยายธรรม ในที่ประชุมประจำอำเภออยู่เสมอ อีกด้วย ท่านยังเป็นผู้รู้ในธรรมอันเห็นได้จาก ในปี พ.ศ. 2500 ท่านได้ เป็นครูสอนปริยัติธรรม แผนกธรรม สำนักเรียน(ศาสนศึกษา) วัดปราการ อำเภอคีรีรัฐนิคม จังหวัดสุราษฏร์ธานีและในปี พ.ศ. 2512 ท่านได้เป็นเจ้าสำนักศาสนศึกษา วัดสถิตคีรีรมย์ (แผนกนักธรรม) อำเภอคีรีรัฐนิคม จังหวัดสุราษฏร์ธานี ซึ่งท่านได้ให้การสนับสนุนการศึกษา แก่บรรดาภิกษุสามเณร แป็นอย่างดีด้วยีจะมีผู้สำเร็จการศึกษา นวกภูมิ และแผนกธรรม อยู่โดยตลอด
ในส่วนของงานด้านการเผยแผ่พระศาสนา ท่านได้เป็นผู้นำชุมชน ในการประกอบพิธีทางศาสนา ในวันสำคัญต่างๆเสมอมา ได้มีการจัดอบรมแก่บุคคลต่างๆ ทั้งอบรมศีลธรรมแก่นักเรียน ข้าราชการ ตลอดจนผู้หลงผิดติดยา ให้กลับตัวดำเนินชีวิตในทาง
ที่ถูก และจัดให้มีการอบรมพระนวกะทุกปี
ในงานด้านสาธารณูปการ ท่านได้ทำการทำนุบำรุงวัดสถิตคีรีรมย ์เพื่อให้สมกับเป็นวัดที่จะเป็นหน้าเป็นตาของชุมชน ดังเจตนา
ของ ท่านพระครูสถิตสันตคุณ (หลวงพ่อพัว เกสโร) ผู้เป็นอาจารย์ และผู้เริ่มก่อตั้งวัด โดยที่ผ่านมาท่านได้ดำเนินการ ก่อสร้าง
บันไดขึ้นเขา อีกทั้งสร้างกุฏิพระสงฆ์และแม่ชีเพิ่มจากเดิม ได้สร้างกำแพงกำหนดเขตวัดและปรับปรุงทัศนียภาพของวัดให้ดูงามตา
วัตถุมงคลที่ท่านสร้างและขึ้นชื่อในปัจจุบันเช่น ขุนแผน เสน่ห์จันทร์แดง และวัตถุมงคลรุ่น "โชคอำนวย รวยไม่รู้จบ"
ชุดตัวอักษร (ภาษารูปนัย)
ชุดตัวอักษร  ในวิทยาการคอมพิวเตอร์ หมายถึง เซตของอักขระและตัวเลขที่มีจำนวนสมาชิกมากกว่าศูนย์และมีจำนวนจำกัด โดยปกติแล้วชุดตัวอักษรมักเขียนแทนด้วยสัญลักษณ์ formula_1
ตัปปูร์ตูกัล
ตัปปูร์ตูกัล  หรือชื่ออย่างเป็นทางการคือ การขนส่งทางอากาศโปรตุเกส  เป็นสายการบินแห่งชาติของประเทศโปรตุเกส โดยมีฐานบินอยู่ที่กรุงลิสบอน มีจุดหมายปลายทางในทวีปยุโรป ทวีปแอฟริกา และทวีปอเมริกา เป็นหนึ่งในสมาชิกครือข่ายพันธมิตรสายการบินสตาร์อัลไลแอนซ์